CELEX: C2004/262/18
Language: et
Date: 2004-10-23 00:00:00
Title: Euroopa Kohtu otsus (esimene koda) 9. september 2004 kohtuasjas C-72/03: Carbonati Apuani Srl versus Comune di Carrara (Tollimaksuga samaväärse toimega maksud — Maks, millega maksustatakse omavalitsusüksuse territooriumil kaevandatavat marmorit selle väljavedamise tõttu kohaliku omavalitsuse territooriumilt)

23.10.2004   
            
            
               ET
            
            
               Euroopa Liidu Teataja
            
            
               C 262/9
            
         
      EUROOPA KOHTU OTSUS
   
   (esimene koda)
   9. september 2004
   kohtuasjas C-72/03: Carbonati Apuani Srl versus Comune di Carrara (1)
   
   (Tollimaksuga samaväärse toimega maksud - Maks, millega maksustatakse omavalitsusüksuse territooriumil kaevandatavat marmorit selle väljavedamise tõttu kohaliku omavalitsuse territooriumilt)
   (2004/C 262/18)
   Kohtumenetluse keel: itaalia
   Kohtuasjas C-72/03, mille esemeks on 18. veebruaril Euroopa Kohtus registreeritud EÜ asutamislepingu artikli 234 alusel Commissione tributaria provinciale di Massa Carrara (Itaalia) 11. detsembri 2003 otsusega esitatud eelotsusetaotlus kohtus pooleliolevas asjas Carbonati Apuani Srl versus Comune di Carrara, on Euroopa Kohus (esimene koda), koosseisus: koja esimees P. Jann ja kohtunikud A. Rosas, S. von Bahr, R. Silva de Lapuerta ja K. Lenaerts (ettekandja); kohtujurist M. Poiares Maduro, kohtusekretär vanemametnik L. Hewlett, 9. septembril 2004 teinud otsuse, mille resolutiivosa on järgmine:
   
               1)
            
            
               Kaubale suunatud proportsionaalsel maksul, mida kogutakse ainult ühes liikmesriigi omavalitsusüksuses ning mis maksustab ühte kaubakategooriat, selle väljavedamise tõttu kohaliku omavalitsuse territooriumilt, on EÜ asutamislepingu artikli 23 alusel samaväärne toime ekspordile suunatud tollimaksuga, hoolimata faktist, et seeläbi maksustatakse ka kaupu, mille lõplik sihtpunkt asub antud liikmesriigis.
            
         
               2)
            
            
               EÜ asutamislepingu artiklile 23 ei saa viidata nõuete toetuseks, mille eesmärgiks on, seoses marmorile ettenähtud maksuga, enne 16. juulit 1992 sissenõutud summade tagastamine, välja arvatud hagejad, kes on enne seda kuupäeva esitanud kohtusse hagi või tõstatanud võrdväärse kaebuse.
            
         
      (1)  ELT C 83, 5.4.2003.